Legal Document

Category: 311

Text:
10. ΑΝΑΓΚ. ΝΟΜΟΣ της 18/18 Φεβρ. 1935 Περί τροποποιήσεως διατάξεων αφορώσων την διαδικασίαν ενώπιον του δικαστηρίου των κακουργιοδικών. Άρθρα 1-3 (Τροποποιούνται τα άρθρα 6, 9 και 32 νόμου 5026, ανωτ. αρ. 8). Άρθρον 4 (Τροποποιείται το άρθρ. (113) 114 της καταργηθείσης ήδη Ποιν. Δικονομίας, 9.Αα.1) Άρθρον 5 (Κατηργήθη δια της παρ. 11 άρθρ. 248 Ν.Δ. 3026/1954, Τομ. 6Α σελ. 387(β). Άρθρον 6 «Επί υποθέσεων ενώπιον του Κακουργιοδικείου μακράς διαρκείας, τριών ημερών και άνω, παρέχεται αποζημίωσις εις ένα έκαστον των ενόρκων, τακτικόν και αναπληρωματικόν, (δραχ. 30.000), δι’ εκάστην πλήρη ημέραν συνεδριάσεως του Δικαστηρίου της σχετικής δαπάνης καταψηφιζομένης εις βάρος του κατηγορουμένου και επί πλειόνων τοιούτων αλληλεγγύως, οσάκις κηρυχθώσιν ούτοι ένοχοι, μετά των λοιπών δικαστικών εξόδων. Η αποζημίωσις αύτη καταβάλλεται υπό του οικείου Δημοσίου Ταμείου κατόπιν εντολής του Προέδρου των Συνέδρων εφαρμοζομένων αναλόγως των σχετικών διατάξεων της Ποινικής διατιμήσεως περί αποζημιώσεως μαρτύρων. Πληρώνεται δε εκ του Ειδικού Προϋπολογισμού του Υπουργείου της Δικαιοσύνης και εις βάρος της αναγραφομένης εν αυτώ πιστώσεως δι’ αποζημίωσιν και ημεραργίαν μαρτύρων». Το άρθρ. 6 αντικατεστάθη ως άνω δια του άρθρ. 1 Νόμ. 858/1943 (κατωτ. αριθ. 14). Η ανωτέρω αποζημίωσις ωρίσθη εις 650 δραχ. δια της υπ’ αριθ. 110537/1976 (κατωτ. αριθ. 25) αποφάσεως, εκδοθείσης δυνάμει του άρθρ. 2 Νόμ. 858/1943. Άρθρον 7 Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως και υποβληθήσεται προς κύρωσιν εις τα νομοθετικά σώματα. 9.Β.α.6-10 Κακουργιοδικεία